  Виталий Пронин “Отражение души” - озьы нимаське адӟытон. Калык азе поттэмын Удмуртиысь калык суредасьлэн В. Белыхлэн 2008-тӥ-2010-тӥ аръёсы лэсьтэм ужъёсыз. Валентин Белых асьме шаерын сяна, тодмо луэ палэнын но.Люкаськем калык синмаськыса учкиз Валентин Белыхлэсь ужъёссэ. Кин ке юри тодыса лыктэм, кин ке нырысьсэ тодматске солэн творчествоеныз. Адӟытонэ поттэм ужъёсаз суредась возьматэ аслэсьтыз улон сярысь, дунне вылын адямилэн интыез сярысь малпанъёссэ. Нимаз люкетэ висъямын туэ лэсьтэм суредъёсыз, соос сӥземын шаермылэн чебер инкуазезлы. Адӟытонэз усьтонын ӟеч кылъёссэс веразы Удмуртиысь культурая но туризмъя министрлэн воштӥсез Петр Данилов, “Удмуртия” издательстволэн кивалтӥсез Юрий Кузнецов но мукетъёс. Котькудӥз пусйиз суредъёслэсь аспӧртэмлыко, тунсыко луэмзэс. Валентин Белых асьме шаерын сяна, тодмо луэ палэнын но. Солэн ужъёсыз вань Москваысь, Будапештысь но Лондонысь адямиослэн коллекциосазы. Наталия Самсонова Туспуктэм: ludorvay.ru  